Antiparticula

Una antiparticula es un tipe de particula elementària dau modèl estandard. A la meteissa massa e lo meteis espin que sa particula correspondanta mai sei nombres quantics son opausats. 

 Istòria 

La premiera prediccion de l'existéncia deis antiparticulas foguèt l'òbra dau matematician e fisician britanic Paul Dirac (1902-1984) en 1928. D'efiech, durant un estudi de l'electron, descurbiguèt l'existéncia d'una particula, encara teorica, de massa identica mai de carga electrica opausada(fr) Sylvain Guilbaud, « L'antimatière, jumelle de la matière… ou presque », La Recherche, n° 522, abriu de 2017, p. 37.. Pasmens, aquela antiparticula, dicha « positron », foguèt identificada tre 1933 per lo fisician estatsunidenc Carl David Anderson (1905-1991)Per aqueu trabalh, recebèt lo Prèmi Nobel de Fisica en 1936.. Puei, foguèt descubèrt lo fenomèn d'anihilacion entre una particula e son antiparticula.

Durant lo rèsta dau sègle XX, lei progrès tecnologics en matèria d'accelerator de particulas permetèron de descubrir l'antiproton, l'antineutron e divèrseis antiparticulas dau modèl estandard. En 1995, foguèt sintetizat lo premier atòm d'antiidrogèn. Pasmens, l'isolament de l'antimatèria e deis antiparticulas demòra una causa malaisada amb lei tecnicas e lei sabers actuaus. 

 Annèxas 

 Liames intèrnes 
 Antimatèria.
 Antineutron.
 Antiproton.
 Eqüacion de Dirac.
 Fisica dei particulas.
 Matèria.
 Modèl estandard.
 Particula elementària.
 Positron.

 Bibliografia 

 (fr) Maurice Duquesne, Matière et antimatière, Presses universitaires de France, coll. « Que sais-je? » (n° 767), 1982.
 (fr) Sylvain Guilbaud, « L'antimatière, jumelle de la matière… ou presque », La Recherche, n° 522, abriu de 2017, pp. 36-51.

 Nòtas e referéncias 

Categoria:Fisica